Kad Oyster

Kad Oyster merupakan sejenis pembayaran elektronik yang digunakan dalam pembayaran tambang perkhidmatan awam di dalam kawasan London Raya. Penggunaannya dikuatkuasakan oleh Transport for London dalam perkhidmatan kereta api Underground dan Overground, Docklands Light Railway, bas-bas London, perkhidmatan kapal di Sungai Thames, Tramlink, dan beberapa perkhidmatan terhad di National Rail yang tertakluk dalam zon tambang London.

Suatu kad Oyster mempunyai saiz kad kredit biasa yang mampu menyimpan nilai. Kad ini yang merupakan kad pintar boleh memuatkan pelbagai jenis pas tambang seperti tiket perjalanan sehala, pas berkala dan permit perjalanan. Pengguna mestilah menyentuh kad pada pembacanya ketika keluar masuk stesen atau ketika memasuki mana-mana bas.

Ciri-ciri

Pendaftaran dan perlindungan
Kad Oyster wajib didaftarkan untuk pembelian permit perjalanan dalam jangka masa sebulan dan ke atas. Namun begitu, kad Oyster tidak perlu didaftarkan sekiranya digunakan semata-mata sebagai perkhidmatan bayar sambil lalu, dan juga penggunaan permit bas dan trem sahaja untuk tempoh seminggu. Kad Oyster ini boleh didaftarkan:
di mana-mana stesen London Underground, London Overground dan sesetengah stesen perkhidmatan National Rail
pusat jualan kad Oyster secara runcit
Pusat Maklumat Perjalanan
dengan mengisi borang pendaftaran kad Oyster yang disediakan oleh Transport of London.

Apabila kad Oyster telah didaftarkan, sekiranya kad itu hilang atau dicuri, maka kad dapat diganti dan kredit atau permit perjalanan yang ada dapat dikembalikan. Perlindungan terhadap kecurian dan kehilangan kad ini juga dapat dibuat menerusi Internet.

Jualan kad
Terdapat beberapa cara untuk mendapatkan kad Oyster, antaranya;
kaunter tiket stesen London Underground, London Overground
mesin tambah nilai kad Oyster
mesin pendispens kad layan diri
beberapa stesen perkhidmatan National Rail

Penggunaan yang disahkan 

 = Sah.
 = Tidak sah.
 = Heathrow Connect: Tidak sah untuk perjalanan antara  dan .
 = Southeastern High Speed: Sekiranya Travelcard mempunyai permit Plus High Speed atau Any Permitted + HS.
 = Perkhidmatan Susur Sungai: Kredit prabayar hanya sah bagi perkhidmatan Thames Clipper; Travelcards membolehkan pemberian diskaun, tidak sah untuk penggunaan perkhidmatan ini.
!   =  mewajibkan perjalanan dalam Zon 3,4,5 or 6

Rujukan

Lihat juga
Touch 'n Go

Pautan luar

 Laman web rasmi
 Transport for London
 Transport for London Design Standards 
 Transport for London FareFinder

Kad pintar tanpa sentuh
Sistem tambang di London